Hersonin alueen lippu

Hersonin alueen lippu () on Ukrainan Hersonin alueen symboli. Lipussa on kolme vaakasuoraa raitaa, joiden värit ovat sininen, valkoinen ja sininen ja joiden mittasuhteet ovat 1:2:1, sekä sen tangonpuoleisessa puoliskossa Hersonin alueen vaakuna, jossa on kuvattuna sinisellä taustalla kultainen ankkuri, kaksi viljantähkää, harppi, kultainen portti ja kruunu.

Hersonin aluevaltuusto hyväksyi lipun ja vaakunan 25. lokakuuta 2001. Lipun ja vaakunan ovat suunnitelleet S. Sazonov ja Ju. Štšepeljev. Vaakunan ankkuri kuvastaa Hersonin alueen satamia ja viljantähkät alueen maataloutta.

 Lähteet 

lippu
Luokka:Ukrainan liput